54. ΠΡΟΕΔΡΙΚΟΝ ΔΙΑΤΑΓΜΑ της 24 Οκτ. 1978/23 Φεβρ. 1979 (ΦΕΚ  Δ΄ 117) Περί τροποποιήσεως και επεκτάσεως του ρυμοτομικού σχεδίου Θεσσαλονίκης και καθορισμού των όρων και περιορισμών δομήσεως των οικοπέδων αυτού. Άρθρ.1.-Εγκρίνεται η τροποποίησις και η επέκτασις του ρυμοτομικού σχεδίου Θεσσαλονίκης κατά μήκος του χειμάρρου εις την μεταξύ των Συνοικισμών 40 Εκκλησιών και Π. Τσαλδάρη περιοχήν, ως εμφαίνεται εις το υπό του Γενικού Διευθυντού Οικισμού τεθεωρημένον δια της υπ’ αριθ. Γ . 28956/1978 πράξεως αυτού σχετικόν πρωτότυπον  Σελ. 526,20(α) Τεύχος Ε53-Σελ. 140 διάγραμμα υπό κλίμακα 1:500, του οποίου συνοπτικόν αντίτυπον δημοσιεύεται μετά του παρόντος. Άρθρ.2.-Τα ελάχιστα όρια εμβαδού και διαστάσεων, ως και οι λοιποί όροι και περιορισμοί δομήσεως των οικοπέδων, εφ’ ων δια του παρόντος επεκτείνεται το ρυμοτομικόν σχέδιον, ορίζονται ως ακολούθως: 1.Οικοδομικόν σύστημα το πανταχόθεν ελεύθερον. 2.Ελάχιστον πρόσωπον 15 μέτρα. Ελάχιστον βάθος 25 μέτρα. Ελάχιστον εμβαδόν 400 τετρ. μέτρα. 3.Μέγιστον ποσοστόν καλύψεως των οικοπέδων 40% της επιφανείας αυτών. 4.Μέγιστος συντελεστής δομήσεως 1,20. 5.Μέγιστος επιτρεπόμενος αριθμός ορόφων 3, με μέγιστον ύψος 10,50 του μέτρου. Εις τον αυτόν επί των Δημοσίων Έργων Υφυπουργόν, ανατίθεμεν την δημοσίευσιν και εκτέλεσιν του παρόντος Δ/τος. 